অজিত পাঁজা, সুব্রত মুখার্জি, সাধান পাণ্ডে, সুদীপ বন্দ্যোপাধ্যায়। লম্বা তালিকা। এদের মধ্যে  মিল একটাই। এরা সকলেই তৃণমূল ছেড়ে অন্যদলে গেলেও, আবার ফিরতে হয়েছে তৃণমূলেই।  কী হবে মুকুল রায়ের? দল ছাড়লে সাফল্য পাবেন? তৃণমূলের আনাচে কানাচে এখন ঘুরপাক খাচ্ছে এই প্রশ্নটাই। কংগ্রেস ছেড়ে কেউ রাজনীতির ময়দানে টিঁকে থাকতে পারেন না। আপ্ত বাক্যটাকে  ভুল প্রমাণ করেছিলেন ইন্দিরা গান্ধী। পরে মমতা বন্দ্যোপাধ্যায়ও। ১৯৯৮ সালের পয়লা জানুয়ারি থেকে পথ চলা শুরু করেছিল তৃণমূল। পায়ে পায়ে  হোঁচট। দল যখন গভীর সংকটে ছেড়ে চলে গেছেন অনেকেই।
 ব্যুরো: অজিত পাঁজা, সুব্রত মুখার্জি, সাধান পাণ্ডে, সুদীপ বন্দ্যোপাধ্যায়। লম্বা তালিকা। এদের মধ্যে  মিল একটাই। এরা সকলেই তৃণমূল ছেড়ে অন্যদলে গেলেও, আবার ফিরতে হয়েছে তৃণমূলেই।  কী হবে মুকুল রায়ের? দল ছাড়লে সাফল্য পাবেন? তৃণমূলের আনাচে কানাচে এখন ঘুরপাক খাচ্ছে এই প্রশ্নটাই। কংগ্রেস ছেড়ে কেউ রাজনীতির ময়দানে টিঁকে থাকতে পারেন না। আপ্ত বাক্যটাকে  ভুল প্রমাণ করেছিলেন ইন্দিরা গান্ধী। পরে মমতা বন্দ্যোপাধ্যায়ও। ১৯৯৮ সালের পয়লা জানুয়ারি থেকে পথ চলা শুরু করেছিল তৃণমূল। পায়ে পায়ে  হোঁচট। দল যখন গভীর সংকটে ছেড়ে চলে গেছেন অনেকেই। তৃণমূলের সংবিধান তাঁর হাতে তৈরি। হঠাত্ই তৃণমূল ছেড়ে তৈরি করলেন নতুন দল। নয়া প্রতীকে ভোটেও দাঁড় করালেন মেয়েকে। হেরে গেলেন মেয়ে। বাবা ব্যাক টু ঘাসফুল শিবিরে। মমতা বন্দ্যোপাধ্যায় তাঁকে বিরোধী দলনেতা বানিয়েছিলেন। দলে প্রতিপত্তি ছিল ব্যাপক। তিনিও একবার দল ছাড়লেন। আস্তানা সেই কংগ্রেস। পোষাল না। ফের ফিরলেন তৃণমূলে। এখন অবশ্য রাজনৈতিক সন্যাস নিয়েছেন। তৃণমূলের গ্রাফ চার্ট বলছে, দল ছেড়ে যাঁরা গেছেন তাঁরা কেউই বেশিদিন অন্যদলে টিঁকতে পারেননি। মমতার বিরুদ্ধে যতটা গাল পাড়তে পাড়তে দল ছেড়েছেন। ঠিক ততটাই মমতার স্তুস্তি মুখে ফিরতে হয়েছে দলে। এই তালিকাতেই কি ঢুকে যাবে মুকুল রায়ে নাম? তিনি এখনও তৃণমূলের সাধারণ সম্পাদক, ছাড়বেন কি দল? ছাড়লে পারবেন নিজের দলকে দাঁড় করাতে? নাকি ফের ফিরতে হবে সেই হরিশ চ্যাটার্জি স্ট্রিটেই। মুকুল ঘনিষ্ঠদের দাবি, বাকিদের সঙ্গে মুকুলের তুলনা টানা ঠিক হবে না। মুকুল সংগঠক।  দলের নাড়ি নক্ষত্র সব জানেন। অন্য অংশের দাবি, দলের একটাই পোস্ট বাকি সব ল্যাম্পপোস্ট। মুকুল রায় আগামিদিনে ব্যতিক্রম হতে পারেন কিনা সেটাই এখন দেখার।